Adalbert wa Magdeburg (alifariki 20 Juni, 981) alikuwa mmisionari na askofu mkuu wa kwanza wa mji wa Magdeburg, Ujerumani. Tangu kale ametambuliwa kuwa mtakatifu. Sikukuu yake ni tarehe 20 Juni. Adalbert alizaliwa Ujerumani na kuwa mtawa katika monasteri ya Wabenedikto wa mji wa Trier. Baada ya kuwekwa wakfu kama askofu, mwaka 961 alitumwa mjini Kiev (Ukraine) kama mmisionari. Kundi lake lote liliuawa, naye peke yake aliweza kurudi Ujerumani. Baadaye aliteuliwa kuwa askofu mkuu wa dayosisi ya Magdeburg. Alianzisha madayosisi mapya mengi upande wa Mashariki wa Ujerumani, kama katika miji ya Naumburg, Meisen, Merseburg, Brandenburg, Havelberg, na Poznan. Mwanafunzi wake mmoja aliyetangazwa kuwa mtakatifu kama yeye ni Adalbert wa Praha. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Martyrologium Romanum [1965] (1995) The Penguin Dictionary of Saints, 3rd, London: Penguin. ISBN 0-14-051312-4. OCLC 60310282.  http://www.catholic-forum.com/Saints/sainta3f.htm Archived 13 Oktoba 2008 at the Wayback Machine. http://www.catholic.org/saints/saint.php?saint_id=1113 http://www.highbeam.com/doc/1O100-AdalbertofMagdeburg.html Archived 21 Agosti 2008 at the Wayback Machine.